KOMMISSIONEN FOR DE EUROPÆISKE FÆLLESSKABER 
Bruxelles, den 06.05.1998 
KOM(1998) 265 endelig udg. 
MEDDELELSE FRA KOMMISSIONEN TIL RÅDET 
om 
fastlæggelse af en EF-holdning med henblik på drøftelserne og forhandlingerne om 
luftfartsmiljøspørgsmål, som behandles på Den Internationale 
Civilluftfartsorganisations (ICAO) 32. generalforsamlingsmøde i Montreal 
22. september - 2. oktober 1998 

RESUMÉ 
Generalsekretæren for Den Internationale Civile Luftfartsorganisation (ICAO) har 
opfordret Kommissionen til at deltage som observatør på Det Europæiske Fællesskabs 
vegne på ICAO's 32. generalforsamlingsmøde, som finder sted i Montreal 22. september 
-2. oktober 1998. 
Generalforsamlingen agter bl.a. at behandle miljøbeskyttelse i forbindelse med flyvning 
på grundlag afrapporter, der er udarbejdet af ICAO's råd. Under dette punkt behandles 
bl.a.: 
• 
• flystøj 
emissioner fra flymotorer 
• miljøafgifter 
• forholdet mellem ICAO og andre EF-organisationer, som står for definering af 
miljøretningslinjer. 
Kommissionen har siden 1991 med observatørstatus deltaget i Committee on Aviation 
Environmental Protection ((CAEP), luftfartsudvalget for miljøbeskyttelse). Dette udvalg 
har ansvaret for at udarbejde henstillinger til ICAO's råd om emner som fly støj og 
emissioner fra flymotorer. 
Da udviklingen vedrørende disse emner i de senere år er gået meget langsomt inden for 
ICAO, er Kommissionen noget bekymret for, om ICAO's beslutninger tager 
tilstrækkeligt hensyn til de specifikke behov for miljøbeskyttelse og de nødvendige 
betingelser for den fremtidige udvikling af luftfartinfrastruktur i Fællesskabet. 
På denne baggrund og i betragtning af den eksisterende EF-kompetence, hvad angår 
fly støj og afgifter på mineralolier samt EF's interesser på området for emissioner fra 
flymotorer og medlemsstaternes kompetence på bestemte områder, som også skal 
behandles på det 32. møde, foreslår Kommissionen, at Rådet godkender vedlagte 
konklusioner vedrørende den holdning, EF og medlemsstaterne bør indtage på det 32. 
møde. 
C4/MT/150033dafinal/98 
^ 
MEDDELELSE FRA KOMMISSIONEN TIL RÅDET 
OM 
fastlæggelse af en EF-holdning med henblik på drøftelserne og forhandlingerne om 
luftfartsmiljøspørgsmål, som behandles på Den Internationale 
Civilluftfartsorganisations (ICAO) 32. generalforsamlingsmøde i Montreal 
22. september - 2. oktober 1998. 
Indledning 
1. Det påhviler luftfartsudvalget for miljøbeskyttelse (Committee on Aviation 
Environmental Protection (CAEP)) at fremsætte henstillinger til ICAO's råd om 
miljøspørgsmål forbundet med luftfart. Kommissionen har haft observatørstatus i 
dette udvalg siden 1991. 
2. I henhold til den foreløbige dagsorden for ICAO's 32. generalforsamlingsmøde 
agter IACO's råd at forelægge en rapport om aktiviteterne hvad angår fly støj og 
emissioner fra flymotorer. Rådet vil også på den 31. generalforsamlings 
indtrængende opfordring aflægge rapport om miljøafgifter samt om forholdene 
mellem ICAO og andre FN-organisationer, som har ansvaret for at definere 
miljøretningslinjer. 
3. Da de spørgsmål, som skal drøftes og forhandles på generalforsamlingen, og som 
kan medføre politiske beslutninger, enten ligger inden for Fællesskabets kompetence 
(flystøj og mineralolieafgifter) eller er af interesse for Fællesskabet (emissioner fra 
flymotorer) er det af afgørende betydning forud at fastsætte Fællesskabets holdning. 
Fællesskabets kompetence og/eller interesse 
4. Fællesskabet har en kompetence eller i hvert fald en særlig interesse, hvad angår 
flystøj og gasemissioner fra fly. Der foreligger eksklusiv kompetence vedrørende 
internationale standarder for flystøj, da Fællesskabet allerede har indført flere 
direktiver om dette spørgsmål. Det seneste er direktiv 92/14/EØF af 2. marts 1992 
om begrænset drift af kapitel 2-fly, som netop er under revision. 
Kommissionen vedtog endvidere den 9. marts 1998 et forslag til Rådets direktiv 
vedrørende anvendelse og registrering i Fællesskabet af kapitel 2-fly, som er 
påmonteret støddæmpningsanordninger (KOM(1998) 98 endelig udg.). 
5. Emissioner fra flyvemaskiner er af særlig interesse for Fællesskabet med henblik på 
miljøbeskyttelse og også industriel konkurrenceevne. Kommissionen vedtog 
endvidere den 3. december 1997 et forslag til Rådets direktiv om begrænsning af 
nitrogenoxidemissioner fra civile subsoniske jetfly. 
6. Miljøafgifter og særlige afgifter på petroleum, falder under Fællesskabets 
kompetence, da direktiv 92/8l/EØF og 92/82/EØF fastsætter et bindende EF-system 
for henholdsvis harmonisering af punktafgiftsstrukturen for mineralolier og 
C4/MT/150033dafina!/98 
3 
indbyrdes tilnærmelse af punktafgiftsatserne for mineralolier. Disse 
harmoniseringsdirektiver forpligter medlemsstaterne til at fritage brændstof til 
kommerciel luftfart fra punktafgifter, således at der skabes fuldstændigt 
harmoniserede bestemmelser, som medlemsstaterne ikke* må øve indflydelse på. 
Kommissionen har også vedtaget et forslag til Rådets direktiv om omstrukturering 
af EF-bestemmelserne for beskatning af energiprodukter (KOM(97) 30 endelig 
udg.) som indeholder frivillige bestemmelser om afgifter på brændstof til 
kommerciel flyvning hvad angår bestemte flyvninger. 
7. Endvidere fastsætter artikel 2, stk. 2, i Kyoto-protokollen til De Forenede Nationers 
rammekonvention om klimaændring at parterne i bilag I skal arbejde på at begrænse 
emissioner af drivhusgasser fra luftfart, som ikke falder under Montreal-protokollen 
... ved hjælp af Den Internationale Civilluftfartsorganisation ... Fællesskabets og 
medlemsstaternes kommende ratificering af Kyoto-protokollen indebærer, at 
Fællesskabet og medlemsstaterne skal handle i fællesskab for at forhandle en sådan 
reduktion med ICAO. 
8. Ovennævnte rådsdirektiver og forslag til rådsdirektiver afspejler Fællesskabets 
generelle kompetence, hvad angår spørgsmål forbundet med det indre markeds 
funktion, samt fælles transport- og miljøpolitik. Dette indebærer ikke blot, at 
medlemsstaterne - enten de handler alene eller i fællesskab - ikke kan indgå 
forpligtelser med ikke-medlemsstater, som påvirker sådanne fælles bestemmelser, 
men også - navnlig i betragtning af medlemsstaternes forpligtelser til at lette 
opnåelse af Fællesskabets opgaver - at de enkelte medlemsstater ikke kan træffe 
beslutninger eller vedtage retningslinjer på disse områder, da dette foregriber 
lovgivningsprocessen på EF-niveau. Det er således af afgørende betydning, at de 
beslutninger, der træffes, eller de retningslinjer, som vedtages på ICAO's 
generalforsamling, forpligter fællesskabsprocessen gennem en vedtaget 
fællesskabsholdning. Det drejer sig navnlig om Nox-emissioner fra fly. De 
beslutninger der træffes om dette emne på 32. generalforsamling kommer til at 
indgå i ICAO's beslutningstræfningsproces og kan udmærkes medføre ændringer til 
de standarder, der er fastlagt i bilag 16 (miljøbeskyttelse) til konventionen om 
international civilluftfart (Convention on International Civil Aviation). 
9. Fællesskabet har imidlertid ikke undertegnet konventionen om international 
civilflyvning (Chicago-konventionen). ICAO besluttede ganske vist at give 
Fællesskabet observatørstatus i 1988, men denne status giver ikke ret til at træffe 
initiativer i ICAO's institutioner, f.eks. rådet eller generalforsamlingen. Det er 
derfor vigtigt forud at tage i betragtning, at på de punkter, hvor Kommissionen ikke 
fuldt ud kan repræsentere EF's holdning, skal Rådets formandskab præsentere den 
fælles holdning på Fællesskabets vegne. 
10. Da de anliggender, der skal drøftes, hovedsagelig falder under Fællesskabets 
kompetence, men også delvis under medlemsstaternes kompetence, er det af 
afgørende vigtighed at definere indholdet af den holdning, medlemsstaterne 
indtager, samt procedurer for en hensigtsmæssig samordning mellem denne 
holdning og Fællesskabets holdning 
C4/MT/150033dafinal/98 W 
Rådets konklusioner vedrørende Fællesskabets og medlemsstaternes holdning på Den 
Internationale Civilluftfartsorganisations 32. generalforsamlingsmøde 
I lyset af ovenstående foreslår Kommissionen at Rådet konkluderer følgende: 
Fællesskabets holdning med henblik på drøftelserne og forhandlingerne på Den 
Internationale Civilluftfartsorganisations 32. generalforsamlingsmøde samt på 
udvalgsmøderne forud for generalforsamlingsmødet (dvs. det juridiske udvalg, det 
økonomiske udvalg og forvaltningsudvalget) er: 
- at sikre overensstemmelse mellem de resolutioner, der vedtages af ICAO's 
generalforsamling og den relevante eksisterende EF-lovgivning samt den EF-
lovgivning, der er under udvikling; 
at forhande med henblik på at 
• indhente et løfte fra ICAO's forsamling om at iværksætte et 
arbejdsprogram med henblik på undersøge, hvorvidt det er teknisk og , 
økonomisk muligt at etablere strengere standarder for flystøj under 
hensyntagen til løbende forskningsaktiviteter, samt kapacitets- og 
driftsproblemer i lufthavne på grund af miljøbeskyttelse 
• træffe en beslutning på ICAO's forsamling om tekniske standarder for 
begrænsning af emissioner af nitrogenoxid fra flymotorer under 
hensyntagen til den teknologiske viden og omkostningseffektivitet samt til 
Kommissionens forslag af 3. december 1997 om dette spørgsmål 
• indhente et løfte fra ICAOs forsamling om at fortsætte det forberedende 
arbejde om den gradvise indførelse af økonomiske foranstaltninger med 
henblik på at gøre luftfart mere miljøvenlig under hensyntagen til 
omkostningseffektivitet 
• indhente et løfte fra ICAO-forsamlingen om at iværksætte et 
arbejdsprogram, der sigter på at sikre, at lufttransport bidrager til at opnå 
de internationalt vedtagne nedskæringsmål for emission af drivhusgasser 
Fællesskabets holdning forelægges af Kommissionen og, i påkommende tilfælde, af 
formandskabet, som taler på Fællesskabets vegne. 
Da de emner, der skal drøftes, delvis falder under medlemsstaters kompetence, skal den 
holdning, de fremsætter, svare til ovennævnte. Der foretages samordning (enten på stedet 
eller, hvis hensigtsmæssigt med Rådets organer i Bruxelles, for at sikre nært samarbejde 
mellem Fællesskabet og dets medlemsstater, således at der er sammenhold i 
Fællesskabets internationale repræsentation. 
Hvis resultaterne af drøftelserne og forhandlingerne på Den Internationale 
Civilluftfartsorganisations 32. generalforsamling essentielt er i overensstemmelse med 
ovennævnte holdning, støttes resultaterne af Fællesskabet og dets medlemsstater. 
C4/MT/150033dafinal/98 

ISSN 0254-1459 
KOM(98) 265 endelig udg. 
DOKUMENTER 
DA 06 14 15 
Katalognummer : CB-CO-98-281-DA-C 
ISBN 92-78-35437-6 
Kontoret for De Europæiske Fællesskabers Officielle Publikationer 
L-2985 Luxembourg